Θάλεια Σπανού

Η Θάλεια Σπανού (1925, Φούρνοι Ικαρίας - 1 Απριλίου 1993, Αιγάλεω Αττικής) ήταν Ελληνίδα λαϊκή τραγουδίστρια.

Ήταν κόρη του Μανώλη Κονδύλα, ενώ στην Ικαρία γεννήθηκε και ο μετέπειτα σύζυγός της, ο οργανοπαίκτης Αντώνης Σπανός. Οι δυο τους έφτιαξαν μουσικό συγκρότημα νησιώτικων τραγουδιών και πραγματοποιούσαν εμφανίσεις σε πανηγύρια των Φούρνων, της Ικαρίας και της Σάμου. Πρωτοεμφανίσθηκαν στη δισκογραφία το 1954. 

Τη δεκαετία του ’50 μαθήτευσε κοντά στον Σίμωνα Καρά, συμμετείχε τον «Σύλλογο προς Διάδοσιν της Εθνικής Μουσικής» και στις ραδιοφωνικές εκπομπές του Σίμωνα Καρά. Εκεί, γνωρίστηκε με τη Δόμνα Σαμίου. Αργότερα, η Θάλεια και ο Αντώνης Σπανός συνόδεψαν τη Δόμνα Σαμίου σε συναυλίες της στην Ελλάδα και στο εξωτερικόΘάλεια Σπανού - domnasamiou.gr). Μαζί της ηχογράφησαν τραγούδια που κυκλοφόρησαν σε δίσκους 45 στροφών και αργότερα σε cd. Επίσης, ηχογράφησαν τραγούδια που μεταδόθηκαν στη ραδιοφωνική εκπομπή «Από παντού της Ελληνικής γης».

Έλαβε μέρος σε πολλές μαγνητοσκοπήσεις δημοτικών τραγουδιών"Το παραγιουδάκι - Θάλεια Σπανού" που προβλήθηκαν από την κρατική τηλεόραση. Εμφανίσθηκε, μαζί με τον άνδρα της, σε δυο ταινίες του Παντελή Βούλγαρη ("Το Προξενιό της Άννας", "Πέτρινα Χρόνια").

 Εργογραφία 
 118 παραδοσιακά και δημώδη τραγούδια της στον Τόμο "Τραγούδια του Ανατολικού Αιγαίου", Τμήμα Δημ. Μουσικής του Αρχείου Ελληνικής Ραδιοφωνίας.
 "Αυθεντικά Νησιώτικα Αντώνη και Θάλειας Σπανού" (δίσκος 33 στρ., 1976, "General Gramophone", GGMG 4007)
 "Ελληνικά ακρογιάλια με το συγκρότημα Α. Σπανού" (δίσκος 33 στρ., 1979, "Venus", V-1035)
 "Νησιώτικα" (σμτ. και στους 3 δίσκους, 1990, "MBI")
 "Παραδοσιακή μουσική σε στεριά, σε θάλασσα" (cd, 1997, "ΕΡΑ 101")
 Τα Πασχαλιάτικα (1998 - Καλλιτεχνικός Σύλλογος Δημοτικής Μουσικής Δόμνα Σαμίου)"Τα Πασχαλιάτικα)
 Ο κυρ Βοριάς… και άλλα τραγούδια για παιδιά (2007 - Καλλιτεχνικός Σύλλογος Δημοτικής Μουσικής Δόμνα Σαμίου)Ο κυρ Βοριάς… και άλλα τραγούδια για παιδιά)
 Μουσικό Οδοιπορικό 1959-1969 (2008 Universal Music – 0602517666498)
 Κάλαντα, ευχές και παινέματα (2011 - Καλλιτεχνικός Σύλλογος Δημοτικής Μουσικής Δόμνα Σαμίου)Κάλαντα, ευχές και παινέματα)

 Πηγές 
 Παναγιώτης Χατζηαντώνογλου, περιοδικό "Λαϊκό Τραγούδι", τεύχος 15, Μάιος 2006.

 Παραπομπές 

Κατηγορία:Ελληνίδες τραγουδίστριες